Document ID: 32007D0794

Title and Content:
ΑΠΌΦΑΣΗ ΤΗΣ ΕΠΙΤΡΟΠΉΣ της 29ης Νοεμβρίου 2007 σχετικά με τον καθορισμό νέας προθεσμίας υποβολής φακέλων για ορισμένες ουσίες εξεταζόμενες βάσει του δεκαετούς προγράμματος εργασίας που αναφέρεται στο άρθρο 16 παράγραφος 2 της οδηγίας 98/8/ΕΚ [κοινοποιηθείσα υπό τον αριθμό Ε(2007) 5751] (Κείμενο που παρουσιάζει ενδιαφέρον για τον ΕΟΧ) (2007/794/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 2032/2003 της Επιτροπής, της 4ης Νοεμβρίου 2003, για τη δεύτερη φάση του δεκαετούς προγράμματος εργασίας που περιλαμβάνεται στο άρθρο 16 παράγραφος 2 της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου για τη διάθεση βιοκτόνων στην αγορά και την τροποποίηση του κανονισμού (ΕΚ) αριθ. 1896/2000 (1), και ιδίως το άρθρο 8 παράγραφος 4, Εκτιμώντας τα ακόλουθα: (1) Ο κανονισμός (ΕΚ) αριθ. 2032/2003 περιλαμβάνει κατάλογο δραστικών ουσιών που αξιολογούνται υποχρεωτικά ενόψει ενδεχόμενης εγγραφής τους στα παραρτήματα I, IA ή IB της οδηγίας 98/8/ΕΚ. (2) Για σειρά συνδυασμών ουσιών/τύπων προϊόντων από τον ως άνω κατάλογο, είτε αποσύρθηκαν όλοι οι συμμετέχοντες, είτε δεν υποβλήθηκαν, εντός των προβλεπόμενων στα παραρτήματα V και VIII του κανονισμού (ΕΚ) αριθ. 2032/2003 προθεσμιών, φάκελοι εκ μέρους του κράτους μέλους που είχε οριστεί ως εισηγητής για την αξιολόγηση. (3) Κατά συνέπεια, σύμφωνα με το άρθρο 8 παράγραφοι 3 και 4 και το άρθρο 9 παράγραφος 5 του κανονισμού (ΕΚ) αριθ. 2032/2003, η Επιτροπή ενημέρωσε τα κράτη μέλη σχετικά. Οι εν λόγω πληροφορίες δημοσιοποιήθηκαν επίσης ηλεκτρονικά στις 14 Ιουνίου 2006. (4) Εντός τριών μηνών από τη δημοσίευση των ως άνω πληροφοριών, ορισμένες εταιρείες εκδήλωσαν ενδιαφέρον συμμετοχής όσον αφορά ορισμένες από τις ουσίες και τους τύπους προϊόντων, σύμφωνα με το άρθρο 8 παράγραφος 4 του κανονισμού (ΕΚ) αριθ. 2032/2003. (5) Κατά συνέπεια επιβάλλεται να θεσπιστεί νέα προθεσμία υποβολής φακέλων για τις εν λόγω ουσίες και τους τύπους προϊόντων. (6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για τα βιοκτόνα προϊόντα, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Για τις ουσίες και τους τύπους προϊόντων που αναφέρονται στο παράρτημα, ως νέα προθεσμία για την υποβολή φακέλων ορίζεται η 30ή Απριλίου 2008. Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 29 Νοεμβρίου 2007.

Classification Labels:
103
100
99
1934
311
1164
249

Label Descriptions:
{"103": "Προστασία του περιβάλλοντος", "100": "Περιβαλλοντική πολιτική", "99": "ΠΕΡΙΒΑΛΛΟΝ", "1934": "Πολιτική για την υγεία", "311": "ΥΓΕΙΑ", "1164": "Χημική βιομηχανία", "249": "ΒΙΟΜΗΧΑΝΙΑ"}

EuroVoc IDs (Original): 13
2825
5283
2479
1362
3632

EuroVoc IDs (Expanded): 13
2825
5283
2479
1362
3632

Dataset Source: meu

Split: train